admin 233 Views
న్యూఢిల్లీ: ఐసిసి 2015 సంవత్సరానికి అవార్డుల జాబితాను వెల్లడించింది.కాగా క్రికెటర్‌ ఆఫ్‌ ద ఇయర్‌ (సర్‌ గ్యారీ ఫీల్డ్‌ సోబర్స్‌ ట్రోఫీ)తో పాటు ఐసిసి టెస్ట్‌ క్రికెటర్‌ ఆఫ్‌ ద ఇయర్‌ అవార్డును ఆస్ట్రేలియా కెప్టెన్‌ స్టీవ్‌ స్మిత్‌ సొంతం చేసుకున్నాడు.ఐసిసి వన్డే క్రికెట్‌ ఆఫ్‌ ద ఇయర్‌ అవార్డుని దక్షిణాఫ్రికా కెప్టెన్‌ ఎబి డివిలియర్స్‌కు దక్కింది.కాగా ఈ మేరకు బుధవారం ఐసిసి అవార్డుల జాబితాను ప్రకటించింది.ఆస్ట్రేలియా కెప్టెన్‌ స్టివ్‌ స్మిత్‌ రెండు అవార్డులతో మొదటి స్థానంలో నిలిచాడు.కాగా ఈ ఏడాది ఐసిసి ప్రకటించిన అవార్డుల జాబితాలో ఒక్క భారతీయ క్రికెటర్‌ కూడా లేకపోవడం విశేషం.సర్‌ గ్యారీ ఫీల్డ్‌ సోబర్స్‌ ట్రోఫీని అందుకున్న నాలుగవ ఆస్ట్రేలియన్‌ క్రికెటర్‌గా స్టీవ్‌ స్మిత్‌ రికార్డు సృష్టించాడు.ఐసిసి టెస్ట్‌ క్రికెటర్‌ ఆఫ్‌ ద ఇయర్‌ అవార్డును అందుకున్న 11వ ఆస్ట్రేలియా ఆటగాడ.ఇక ఎమర్జింగ్‌ ప్లేయర్‌ ఆఫ్‌ ద ఇయర్‌ అవార్డు ఆస్ట్రేలియా పాస్ట్‌ బౌలర్‌ జోష్‌ హెజల్‌వుడ్‌ని వరించింది.